पाकिस्तान की जनता के बीच वहां की सरकार आज भी भ्रम की स्थिति का वातावरण बनाती हुई दिखाई देती है। पाकिस्तान द्वारा यह कहा जा रहा है कि भारत ने सर्जीकल स्ट्राइक जैसी कोई कार्यवाही की। इसके विपरीत आतंकवादी हाफिज सईद सर्जीकल स्ट्राइक की घटना को सरेआम स्वीकार कर रहे हैं। यहां पर एक सवाल यह है कि भारत ने जो सर्जीकल स्ट्राइक का हमला किया, वह केवल आतंकवादी प्रशिक्षण केन्द्रों को नष्ट करने के किया। इसमें पाकिस्तान पर हमले जैसी कोई बात नहीं है, लेकिन पाकिस्तान ऐसे प्रचारित करने का प्रयास कर रहा है, जैसे भारत ने पाकिस्तान पर हमला किया हो। इसके साथ ही एक बात और कहना प्रासंगिक होगा कि जिस कश्मीर पर आज पाकिस्तान का हिस्सा का अवैध कब्जा है, वह वास्तव में भारत का हिस्सा है। भारत के प्रधानमंत्री नरेन्द्र मोदी ने यह साफ तौर पर एक सर्वदलीय बैठक में कहा भी था कि पाक अधिकृत कश्मीर भारत का है। जब भारत सरकार पूरे कश्मीर को अपना मानती है तो उस भूमि से आतंकवादी प्रशिक्षण केन्द्रों को समाप्त करना भारत सरकार का न्यायोचित कदम है। कोई भी देश अपनी भूमि से आतंकवाद को समाप्त करने का कदम उठाता है तो यह सुरक्षा की दृष्टि से जायज माना जाना चाहिए, इसके लिए पाकिस्तान द्वारा बुरा मानना किसी भी तरीके से ठीक नहीं है।